**Izziņa par atzinumos sniegtajiem iebildumiem**

**Par Ministru kabineta noteikumu projektu “Noteikumi par daļēju darba samaksas kompensāciju eksportējošiem nodokļu maksātājiem Covid-19 krīzes seku pārvarēšanai”**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu | | | | | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | (10.06.2020; 26.06.2020; 08.07.2020) | |
|  |  | |
| Saskaņošanas dalībnieki | Finanšu ministrija, Tieslietu ministrija, Labklājības ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 16.06.2020, 08.07.2020., Tieslietu ministrijas 13.06.2020, 29.06.2020 un 08.07.2020., Labklājības ministrijas 12.06.2020. un 29.06.2020, atzinumos sniegtos iebildumus un priekšlikumus. | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

II Jautājumi, par kuriem saskaņošanā vienošanās ir panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | **Noteikumu projekta 2.punkts**  “2. Par daļēju darba samaksas kompensāciju krīzes skartajiem nodokļu maksātājiem šo noteikumu izpratnē uzskata atbalstu, ko izmaksā eksportējošam nodokļu maksātājam par iepriekšējo kalendāro mēnesi darba samaksas kompensēšanai Covid-19 krīzes seku pārvarēšanai. Daļējas darba samaksas kompensēšanas periods ir terminēts līdz trīs kalendārajiem mēnešiem”  **Noteikumu projekta 5.punkts**  “5. Daļējai darba samaksas kompensācijai uz laiku līdz trīs mēnešiem ir tiesīgi pieteikties nodokļu maksātāji:” | **Tieslietu ministrijas 13.06.2020 atzinuma Nr.** **1-9.1/623 1.iebildums**  Komisijas paziņojuma par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, (2020/C 91 I/01) (turpmāk – Komisijas paziņojums) 43. punkta "c" apakšpunkts paredz nosacījumu, ka "algas subsīdiju piešķir uz periodu, kas nepārsniedz divpadsmit mēnešus no atbalsta pieteikuma iesniegšanas dienas, un to piešķir tiem darbiniekiem, kuri citādi būtu atlaisti tāpēc, ka Covid-19 uzliesmojuma dēļ ir pārtraukta vai samazināta uzņēmējdarbība, un ar nosacījumu, ka periodā, par kuru piešķirts atbalsts, ar šiem darbiniekiem netiek pārtrauktas darba attiecības".  Pirmkārt, **lūdzam skaidrot un pamatot projekta sākotnējās ietekmes novērtējuma ziņojumā** (turpmāk – anotācija) **projekta 2. un 5. punktā paredzēto daļējas darba samaksas kompensēšanas perioda termiņu līdz trīs kalendārajiem mēnešiem,** ņemot vērā, ka Komisijas paziņojuma 43. punkta "c" apakšpunkts pieļauj periodu līdz 12 mēnešiem no atbalsta pieteikuma iesniegšanas dienas. Otrkārt, lūdzam **atkārtoti izvērtēt projekta 7.4. apakšpunkta nosacījumu atbilstību Komisijas paziņojuma 43. punkta "c" apakšpunktam un projekta 2. un 5. punktam, kas paredz 3 mēnešu periodu atbalsta piešķiršanai.** | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 2. | **Noteikumu projekta 5.2. apakšpunkts:**  “5.2. kuru ieņēmumi no saimnieciskās darbības Covid – 19 krīzes ietekmē laika posmā no 2020. gada marta līdz decembrim, salīdzinot ar 2019. gada divpadsmit mēnešu vidējiem ieņēmumiem samazinājušies par 20 procentiem;” | **Tieslietu ministrijas 13.06.2020 atzinuma Nr.** **1-9.1/623. 2.iebildums**  2.Projekta 5.2. apakšpunkts paredz, ka daļējai darba samaksas kompensācijai uz laiku līdz trīs mēnešiem ir tiesīgi pieteikties nodokļu maksātāji, kuru ieņēmumi no saimnieciskās darbības Covid-19 krīzes ietekmē laika posmā no 2020. gada marta līdz decembrim, salīdzinot ar 2019. gada divpadsmit mēnešu vidējiem ieņēmumiem, samazinājušies par 20 procentiem. Anotācijā norādīts, ka projektā paredzētajai daļējai darba samaksas kompensācijai varēs pieteikties arī tie nodokļu maksātāji, kuru ieņēmumi no saimnieciskās darbības Covid-19 krīzes ietekmē laika posmā no 2020. gada marta līdz decembrim, salīdzinot ar to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. jūlijam, samazinājušies par 20 procentiem. Ņemot vērā to, ka projektā nav ietverts anotācijā minētais nosacījums, **lūdzam izvērtēt, vai tas būs piemērojams, ja tas nav iekļauts projektā, un vai šis nosacījums nav iekļaujams projektā.** | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 3. | **Noteikumu projekta 7.4.apakšpunkts:**  “7.4. apliecinājumu, ka bez šo noteikumu ietvaros saņemtās kompensācijas ar darbinieku, kura darba samaksai tiek pieprasīta daļēja darba samaksas kompensācija, tiktu pārtrauktas darba attiecības Covid - 19 ietekmes dēļ, un ar darbinieku netiks pārtrauktas darba attiecības sešu mēneša laikā pēc pieteikuma iesniegšanas brīža.” | **Tieslietu ministrijas 13.06.2020 atzinuma Nr.** **1-9.1/623 3.iebildums**  3. Projekta 7.4. apakšpunkts paredz, ka iesniegumam jāpievieno apliecinājums, ka bez šo projekta ietvaros saņemtās kompensācijas ar darbinieku, kura darba samaksai tiek pieprasīta daļēja darba samaksas kompensācija, tiktu pārtrauktas darba tiesiskās attiecības Covid-19 ietekmes dēļ, un ar darbinieku netiks pārtrauktas darba attiecības sešu mēneša laikā pēc pieteikuma iesniegšanas brīža. Darba likuma 101. panta pirmā daļa paredz, kādos gadījumos darba devējs var uzteikt darba līgumu, kur uzteikuma iemesli var būt saistīti arī ar darbinieka uzvedību vai viņa spējām, piemēram, darbinieks bez attaisnojoša iemesla būtiski pārkāpis darba līgumu vai noteikto darba kārtību vai darbinieks, veicot darbu, ir alkohola, narkotiku vai toksiska reibuma stāvoklī. Projekta 7.4. apakšpunktā paredzētā apliecinājuma sniegšana liegs darba devējam uzteikt darba līgumu darbiniekam visos gadījumos, nevis tikai tajos gadījumos, kas varētu būt saistīti ar Covid-19 izraisītajām ekonomiskajām sekām. **Lūdzam izvērtēt, vai šāda nosacījuma paredzēšana neierobežos darba devēja īstenoto darbību, ja noteiktu termiņu būs liegts uzteikt darba līgumu gadījumos, kas saistīti ar darbinieka uzvedību vai spējām.**  **Vienlaikus aicinām izvērtēt, vai būtu nepieciešams projekta 7.4. apakšpunktā aizstāt norādi "Covid-19 ietekmes dēļ" ar Komisijas paziņojuma 43. punkta "c" apakšpunktā norādīto "Covid-19 uzliesmojuma dēļ ir pārtraukta vai samazināta uzņēmējdarbība**".  Lūdzam arī izvērtēt projekta 7.4. apakšpunktā paredzētā nosacījuma, ka "ar darbinieku **netiks pārtrauktas darba tiesiskās attiecības sešu mēneša laikā pēc pieteikuma iesniegšanas brīža" atbilstību Komisijas paziņojuma 43. panta "c" apakšpunktā noteiktajam nosacījumam, "ka periodā, par kuru piešķirts atbalsts, ar šiem darbiniekiem netiek pārtrauktas darba tiesiskās attiecības**". | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 4. | **Noteikumu projekta 7.6 apakšpunkts**  “7.6. apliecinājumu, ka bez šo noteikumu ietvaros saņemtās kompensācijas ar darbinieku, kura darba samaksai tiek pieprasīta daļēja darba samaksas kompensācija, tiktu pārtrauktas darba attiecības Covid - 19 ietekmes dēļ, un ar darbinieku netiks pārtrauktas darba attiecības sešu mēneša laikā pēc pieteikuma iesniegšanas brīža.” | **Tieslietu ministrijas 29.06.2020 elektroniskā atzinuma 1.iebildums:**  “1. Atkārtoti lūdzam izvērtēt projekta 7.6. apakšpunktā ietvertā nosacījuma "un ar darbinieku netiks pārtrauktas darba attiecības sešu mēneša laikā no iesnieguma iesniegšanas dienas" atbilstību Komisijas paziņojuma 43. punkta "c" apakšpunktam, kas nosaka nosacījumu, ka "periodā, par kuru piešķirts atbalsts, ar šiem darbiniekiem netiek pārtrauktas darba attiecības" un projekta 2. punktam, kas paredz 3 mēnešu periodu atbalsta piešķiršanai. Tādējādi lūdzam izvērtēt nepieciešamību projekta 7.6. apakšpunktā aizstāt norādi "sešu mēnešu laikā" ar norādi "trīs mēnešu laikā". | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 5. | **Noteikumu projekta 11.punkts**  “11. Valsts ieņēmumu dienests daļējas darba samaksas kompensāciju nepiešķir: (..)” | **Tieslietu ministrijas 13.06.2020 atzinuma Nr.** **1-9.1/623 4.iebildums**  4. Lūdzam izvērtēt projekta 11. punkta, kurā noteikti gadījumi, kādos Valsts ieņēmumu dienests daļējas darba samaksas kompensāciju nepiešķir, atbilstību projekta izdošanas tiesiskajam pamatojumam un likumdevēja Covid-19 infekcijas izplatības seku pārvarēšanas likumā ietvertajam nolūkam. Ministru kabinetam atbilstoši likuma 2. pantam ir pienākums noteikt kritērijus, izvērtējot ekonomisko situāciju, un Ministru kabinets nedrīkst noteikt kritērijus patvaļīgi. Vērtējot Covid-19 infekcijas izplatības seku pārvarēšanas likuma 1. pantu un 2. panta objektīvo mērķi, šiem kritērijiem jābūt ekonomiska rakstura. Cita veida kritēriji, ko izmanto, lai uzņēmumu sodītu par pārkāpumiem vai tamlīdzīgi, pirmsšķietami, neatbilst Covid-19 infekcijas izplatības seku pārvarēšanas likuma jēgai. Covid-19 infekcijas izplatības seku pārvarēšanas likuma 1. un 2. pants liecina, ka izšķirošais kritērijs ir ekonomiskā situācija un tas, ka nodokļu maksātāju ir skārusi Covid-19 izraisītā krīze. Nosakot projekta IV nodaļā paredzētos ierobežojumus daļējas darba samaksas kompensācijas saņemšanai, anotācijā jābūt norādītam racionālam pamatojumam, kāpēc šāds kritērijs ir nepieciešams, samērīgs un atbilst Covid-19 infekcijas izplatības seku pārvarēšanas likuma mērķim un citiem Covid-19 infekcijas izplatības seku pārvarēšanas likumā jau noteiktiem nosacījumiem. Pretējā gadījumā šādi kritēriji ir svītrojami. | **Ņemts vērā**  EM skaidro, ka precizēts noteikumu projekts un tajā ietvertie ierobežojumi, līdz ar to iebildums nav attiecināms, ņemot vērā, ka norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 6. | **Noteikumu projekta 16.punkts**  “16. Atbalsts komersantam tiek piešķirts ar VID lēmuma par atbalsta izmaksas pieņemšanas brīdi.” | **Tieslietu ministrijas 13.06.2020 atzinuma Nr.** **1-9.1/623 5.iebildums**  5. Lūdzam izvērtēt projekta 16. punktā ietvertā regulējuma nepieciešamību, ņemot vērā to, ka nav skaidrs tā mērķis, un attiecīgu skaidrojumu ietvert anotācijā. Saskaņā ar Administratīvā procesa likuma 70. panta pirmajā daļā noteikto administratīvais akts stājas spēkā ar paziņošanas brīdi. Proti, tiesiskās sekas rodas ar lēmuma paziņošanas brīdi, nevis lēmuma pieņemšanas brīdi. | **Ņemts vērā**  EM skaidro, ka minētās normas mērķis ir noteikumu projektā noteikt nepārprotamu komercdarbības atbalsta sniegšanas brīdi. Minētais skaidrojums ietverts arī Anotācijas I sadaļas 2.punktā. | | **Redakcionāli precizēts noteikumu projekts un Anotācijas I sadaļas 2.punkts** |
| 7. | **Noteikumu projekta 16.punkts**  “16. Par valsts atbalsta piešķiršanas brīdi tiek uzskatīta diena, kurā Latvijas Investīciju un attīstības aģentūra pieņem lēmumu par atbalsta piešķiršanu.” | **Tieslietu ministrijas 29.06.2020 elektroniskā atzinuma 2.iebildums:**  “2. Atkārtoti lūdzam izvērtēt projekta 16. punktā ietvertā regulējuma nepieciešamību, ņemot vērā to, ka nav skaidrs tā mērķis, un attiecīgu skaidrojumu ietvert anotācijā. Saskaņā ar Administratīvā procesa likuma 70. panta pirmajā daļā noteikto administratīvais akts stājas spēkā ar paziņošanas brīdi. Proti, tiesiskās sekas rodas ar lēmuma paziņošanas brīdi, nevis lēmuma pieņemšanas brīdi. Lai arī Administratīvā procesa likums pieļauj citos normatīvos aktos noteikt atšķirīgu regulējumu, šāda atšķirīga regulējuma nepieciešamība ir jāpamato.” | **Ņemts vērā**  EM skaidro, ka minētās normas mērķis ir noteikumu projektā noteikt nepārprotamu komercdarbības atbalsta sniegšanas brīdi. Minētais skaidrojums ietverts arī Anotācijas I sadaļas 2.punktā. | | **Redakcionāli precizēts noteikumu projekts un Anotācijas I sadaļas 2.punkts** |
| 1. 8.   8. | **Noteikumu projekta 17.punkts** | **Labklājības ministrijas 29.06.2020 atzinuma Nr. 20-N-8177 iebildums:**  1) Noteikumu projekta 17. punkts paredz, ka Valsts ieņēmumu dienests līdz attiecīgā mēneša 15. datumam sniedz informāciju Latvijas Investīciju un attīstības aģentūrai (turpmāk – LIAA) par tiem atbalsta saņēmēju darbiniekiem, ar kuriem atbalsta saņēmēji iepriekšējā kalendārajā mēnesī ir izbeiguši darba tiesiskās attiecības. Vēršam uzmanību, ka saskaņā ar likuma “Par valsts sociālo apdrošināšanu” 13. panta otro daļu darba devēji sniedz Valsts ieņēmumu dienestam ziņas par darba ņēmēja statusa zaudēšanu. Darba devēji nesniedz ziņas par darba tiesisko attiecību izbeigšanu. Likuma “Par valsts sociālo apdrošināšanu” 1. panta 2. punkta d) apakšpunkts nosaka, ka darba ņēmējs ir persona, kura noslēgusi Civillikuma IV daļas 15. nodaļā paredzēto uzņēmuma, graudniecības vai pārvadājuma līgumu un nav reģistrējusies kā saimnieciskajā darbībā gūtā ienākuma nodokļa maksātāja. Ņemot vērā iepriekš minēto, lūdzam precizēt noteikumu projektu. | **Ņemts vērā**  EM skaidro, ka precizēts noteikumu projekts un minētā norma no noteikumu projekta svītrota, līdz ar to iebildums nav attiecināms. | | **Skatīt precizēto noteikumu projektu un anotācijas projektu.** |
| 9. | **Noteikumu projekta 18.punkts**  18. Latvijas Investīciju un attīstības aģentūra atceļ lēmumu par atbalsta piešķiršanu pilnībā vai daļēji, ja:  18.1. atbalsta saņēmējs ir sniedzis nepatiesu informāciju šajos noteikumos paredzētā atbalsta saņemšanai;  18.2. atbalsta saņēmējs ir izbeidzis darba tiesiskās attiecības ar darbinieku, kura darba samaksas kompensēšanai ir piešķirts atbalsts, sešu mēnešu laikā pēc iesnieguma iesniegšanas dienas.  18.3. Atbalsta saņēmējs nav veicis iedzīvotāju ienākuma nodokļa nomaksu un valsts sociālās apdrošināšanas obligātās iemaksas par darbiniekiem, kuri ir pieteikti atbalstam. | **Tieslietu ministrijas 29.06.2020 elektroniskā atzinuma 3.iebildums:**  3. Projekta 18. punktā noteikti gadījumi, kādos Latvijas Investīciju attīstības aģentūra var atcelt lēmumu par piešķirto atbalstu. Covid-19 infekcijas izplatības seku pārvarēšanas likuma 2. pants pilnvaro Ministru kabinetu noteikt kritērijus un kārtību Covid-19 infekcijas izplatības seku pārvarēšanas likuma 4. un 15. pantā noteikto pasākumu un īpašo atbalsta mehānismu piemērošanai nodokļu maksātājiem, kurus skārusi Covid-19 izraisītā krīze. Administratīvā procesa likuma 11. pants paredz, ka privātpersonai nelabvēlīgu administratīvo aktu izdot var uz Satversmes, likuma, kā arī uz starptautisko tiesību normas pamata, savukārt Ministru kabineta noteikumi var būt par pamatu šādam administratīvajam aktam tikai tad, ja Satversmē, likumā vai starptautisko tiesību normā tieši vai netieši ir ietverts pilnvarojums Ministru kabinetam, izdodot noteikumus, tajos paredzēt šādus administratīvos aktus. Vēršam uzmanību, ka Covid-19 infekcijas izplatības seku pārvarēšanas likuma 2. pants ne tieši, ne netieši nepilnvaro Ministru kabinetu noteikt kārtību, kādā tiek atcelts lēmums par atbalsta piešķiršanu. No Ministru kabinetam dotā pilnvarojuma izriet, ka Ministru kabinets ir tiesīgs noteikt atbalsta piemērošanas kārtību, proti, kārtību, kādā piešķir atbalstu vai to atsaka. Ņemot vērā minēto, lūdzam izvērtēt projekta 18. punkta atbilstību Ministru kabinetam dotajam pilnvarojumam. | **Ņemts vērā**  EM skaidro, ka precizēts noteikumu projekts un minētā norma no noteikumu projekta svītrota, līdz ar to iebildums nav attiecināms. | | **Skatīt precizēto noteikumu projektu un anotācijas projektu.** |
| 10. | Noteikumu projekta 20.punkts:  “20. Noteikumi stājas spēkā ar brīdī, kad tiek saņemts Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.” | **Tieslietu ministrijas 13.06.2020 atzinuma Nr.** **1-9.1/623 6.iebildums**  6. Lūdzam precizēt projekta 20. punktu, paredzot, ka projekts stājas spēkā ar brīdi, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. Vienlaikus lūdzam arī precizēt anotācijas I sadaļas 2. punktā ietverto skaidrojumu par projekta spēkā stāšanos. | **Ņemts vērā** | | **Precizēts anotācijas I sadaļas 2.punkts, kā arī noteikumu projekts** |
| 11. | Noteikumu projekta 18.3 apakšpunkts | **Labklājības ministrijas 29.06.2020 atzinuma Nr. 20-N-8177 iebildums:**  Noteikumu projekta 18.3. apakšpunkts nosaka, ka LIAA atceļ lēmumu par atbalsta piešķiršanu pilnībā vai daļēji, ja atbalsta saņēmējs nav veicis iedzīvotāju ienākuma nodokļa nomaksu vai valsts sociālās apdrošināšanas obligātās iemaksas (turpmāk – obligātās iemaksas) par darbiniekiem, kuri ir pieteikti atbalstam. Paskaidrojam, ka valsts sociālās apdrošināšanas obligātās iemaksas par darba ņēmējiem tiek reģistrētas saskaņā ar Ministru kabineta 2010. gada 5. oktobra noteikumos Nr.951 “Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli” noteikto kārtību. Šo noteikumu 6. punkts paredz, ka gadījumos, kad darba devējs obligātās iemaksas par pārskata mēnesi nav veicis pilnā apmērā, Valsts sociālās apdrošināšanas aģentūra tās reģistrē proporcionāli visiem darba ņēmējiem. Ņemot vērā, ka no 2011. gada pensiju apdrošināšanā darbojas faktisko iemaksu princips, tad obligātās iemaksas tiek reģistrētas secīgi no 2011. gada. Tādejādi obligātās iemaksas netiek reģistrētas viena darba devēja atsevišķiem darba ņēmējiem pilnībā, bet citiem darba ņēmējiem netiek reģistrētas vai reģistrētas daļēji. Līdz ar to nav iespējams noteikt, ka atbalsta saņēmējs nav veicis obligātās iemaksas par atbalstam pieteiktajiem darbiniekiem. Šis kritērijs darbosies tikai tajos gadījumos, kad atbalsta saņēmējs vispār neveic obligātās iemaksas, vai gadījumos, kad atbalstam ir pieteikti visi atbalsta saņēmēja darba ņēmēji un obligātās iemaksas tiek veiktas daļēji. Lūdzam papildināt anotāciju un skaidrot, kā tiks kontrolēta obligāto iemaksu veikšana. | **Ņemts vērā**  EM skaidro, ka precizēts noteikumu projekts un minētā norma no noteikumu projekta svītrota, līdz ar to iebildums nav attiecināms. | | **Skatīt precizēto noteikumu projektu un anotācijas projektu.** |
| 12. | Vispārīgs iebildums | **Tieslietu ministrijas 13.06.2020 atzinuma Nr.** **1-9.1/623. 7.iebildums**  7. Covid-19 infekcijas izplatības seku pārvarēšanas likuma pārejas noteikumu 2. punkts paredz, ka Ministru kabinets līdz 2020. gada 31. decembrim izdod Covid-19 infekcijas izplatības seku pārvarēšanas likuma 2., 14., 15. un 29. pantā paredzētos noteikumus, vienlaikus šī punkta 2. apakšpunkts paredz, ka līdz jauno noteikumu spēkā stāšanās dienai, ciktāl tas nav pretrunā ar Covid-19 infekcijas izplatības seku pārvarēšanas likumu, ir spēkā Ministru kabineta 2020. gada 26. marta noteikumi Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem". No anotācijā ietvertās informācijas izriet, ka projekts aizstās Ministru kabineta 2020. gada 26. marta noteikumus Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem". **Ņemot vērā minēto, aicinām papildināt projektu ar noteikumu par minēto Ministru kabineta noteikumu atzīšanu par spēku zaudējušiem.** | **Ņemts vērā**.  EM skaidro, ka minētais atbalsta instruments tiešā veidā neaizstāj dīkstāves pabalstu pēc tā piešķiršanas beigu termiņa atbilstoši 2020. gada 26. marta noteikumi Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem"., taču nodrošina jaunu atbalsta veidu nodarbinātības saglabāšanai Covid-19 ietekmē arī pēc ārkārtas stāvokļa izbeigšanās. Attiecīgi precizēts skaidrojums anotācijā. | | **Precizēts Anotācijas I sadaļas 2.punkts.** |
| 13. | Vispārīgs iebildums | **Tieslietu ministrijas 13.06.2020 atzinuma Nr.** **1-9.1/623 8.iebildums**  8. Anotācijā norādīts, ka daļējas darba samaksas kompensācija netiek aplikta ar iedzīvotāju ienākuma nodokli un valsts sociālās apdrošināšanas obligātajām iemaksām. Projektā šāds regulējums iekļauts nav, lai gan Covid-19 infekcijas izplatības seku pārvarēšanas likuma 15. panta otrā daļa paredz, ka tikai dīkstāves pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām. Vēršam uzmanību, ka visos šobrīd spēkā esošajos Ministru kabineta noteikumos ir paredzēts, ka dažādos atbalstus neapliek ar iedzīvotāju ienākuma nodokli un valsts sociālās apdrošināšanas obligātajām iemaksām. **Ņemot vērā minēto, aicinām izvērtēt nepieciešamību attiecīgu regulējumu iekļaut projektā.** | **Ņemts vērā**  **EM skaidro, ka atbalsts tiek sniegt** granta veidā. Ņemot vērā pieeju citos ar valsts atbalstu saistītos tiesību aktu projektos, EM ieskatā nav nepieciešams noteikumu projektu papildināt ar attiecīgu normu. | | **Anotācija papildināta ar attiecīgu skaidrojumu I sadaļas 2.punktā**. |
| 14. | Anotācijas I sadaļas 2.punkts | **Tieslietu ministrijas 29.06.2020 elektroniskā atzinuma 4.iebildums:**  4. Lūdzam projekta anotācijas I sadaļas 2. punktā precizēt skaidrojumu attiecībā uz projekta 7.6. apakšpunktu, papildinot ar konkrētu norādi, ka projekta 7.6. apakšpunkts neietekmē Darba likumā noteiktās darba devēja tiesības uzteikt darba līgumu darbinieka uzvedības vai viņa spēju dēļ. Vienlaikus lūdzam svītrot projekta anotācijas 4. lpp. vārdus "[t]ādejādi paredzot, ka [..]". | **Ņemts vērā**  EM skaidro, ka precizēts noteikumu projekts un minētā norma no noteikumu projekta svītrota, līdz ar to iebildums nav attiecināms. | | **Skatīt precizēto noteikumu projektu un anotācijas projektu.** |
|  | Anotācijas I sadaļas 2.punkts attiecībā uz noteikumu projekta 11.punktu "Latvijas Investīciju un attīstības aģentūra daļējas darba samaksas kompensāciju nepiešķir, ja krīzes skartajam nodokļu maksātājam lēmuma pieņemšanas dienā ir maksātnespējas process." | **Tieslietu ministrijas 29.06.2020 elektroniskā atzinuma 5.iebildums:**  “5. Lūdzam projekta anotācijas I sadaļas 2. punktā sniegt izvērstu skaidrojumu projekta 11. punktā paredzētajam kritērijam: “Latvijas Investīciju un attīstības aģentūra daļējas darba samaksas kompensāciju nepiešķir, ja krīzes skartajam nodokļu maksātājam lēmuma pieņemšanas dienā ir maksātnespējas process.” Covid-19 infekcijas izplatības seku pārvarēšanas likuma 1. un 2. pants liecina, ka izšķirošais kritērijs ir ekonomiskā situācija un tas, ka nodokļu maksātāju ir skārusi Covid-19 izraisītā krīze. Projekta anotācijā jābūt norādītam racionālam pamatojumam, kāpēc šāds kritērijs ir nepieciešams, samērīgs un atbilst Covid-19 infekcijas izplatības seku pārvarēšanas likuma mērķim un citiem Covid-19 infekcijas izplatības seku pārvarēšanas likumā jau noteiktiem nosacījumiem.” | **Ņemts vērā**  EM skaidro, ka precizēts noteikumu projekts un minētā norma no noteikumu projekta svītrota, līdz ar to iebildums nav attiecināms. | | **Skatīt precizēto noteikumu projektu un anotācijas projektu.** |
| 15. | Anotācijas V sadaļas 1. tabula | **Tieslietu ministrijas 13.06.2020 atzinuma Nr.** **1-9.1/623 9.iebildums**  9. Komisijas paziņojuma 43. punkta "e" apakšpunktā paredzētas dalībvalsts tiesības, proti, "algas subsīdiju var apvienot ar citiem vispārpieejamiem vai selektīviem nodarbinātības atbalsta pasākumiem ar nosacījumu, ka atbalstu apvienošanas gadījumā kompensācija nepārsniedz izmaksas par attiecīgo darbinieku algām. Turklāt algas subsīdijas var apvienot ar nodokļu atlikšanu un sociālā nodrošinājuma maksājumu atlikšanu". Projekta 15. punkts paredz, ka "šo noteikumu ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu". **Lūdzam skaidrot anotācijas V sadaļas 1. tabulas rīcības brīvības sadaļā, vai Komisijas paziņojuma 43. punkta "e" apakšpunktā paredzētās tiesības tiek izmantotas projektā, kā arī kādēļ šādas tiesības tiek vai netiek izmantotas projektā**. Vienlaikus aicinām svītrot anotācijas V sadaļas 1. tabulas D ailē norādi "Paredz stingrākas prasības", atkārtoti izvērtējot, vai projektā vispār tiek ieviesti Komisijas paziņojuma 43. punkta "e" apakšpunkta nosacījumi. | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 16. | Anotācijas V sadaļas 1. tabula | **Tieslietu ministrijas 29.06.2020 elektroniskā atzinuma 6.iebildums:**  6. Ņemot vērā, ka projekta 15. punkts paredz stingrākas prasības kā Komisijas paziņojuma 43. punkta "e" apakšpunkts, lūdzam projekta anotācijas V sadaļas 1. tabulas D ailē norādīt skaidrojumu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” 56.4. apakšpunktam, sniedzot  attiecīgu skaidrojumu par šādu prasību nepieciešamību un samērīgumu; norādot iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts Komisijas paziņojumā. | **Ņemts vērā**  EM skaidro, ka precizēts noteikumu projekts un tajā izmantotā valsts atbalsta shēma atbilstoši Komisijas paziņojuma 22.punktam, līdz ar to iebildums nav attiecināms, ņemot vērā, ka minētā norma no noteikumu projekta svītrota. | | **Skatīt precizēto noteikumu projektu un anotācijas projektu.** |
| 17. | Vispārīgs iebildums | **Finanšu ministrijas 16.06.2020. Atzinuma Nr. 12/A-7/3303 1.iebildums**  Ekonomikas ministrija nav atrisinājusi jautājumu par atbalsta administrējošo institūciju. Diskutējot par šo jautājumu, kā iespējamais variants tika izskatīts Latvijas Investīciju un attīstības aģentūra, līdzīgi kā Kultūras ministrija savas pārziņas jautājumu deleģēja administrēt Valsts kultūrkapitāla fondam. Tāpat Tieslietu ministrija nodrošina atbalsta sniegšanu reliģiskajām organizācijām. Finanšu ministrija uzskata, ka visām valsts institūcijām ir jāspēj pārorientēties un uzņemties arī sev neraksturīgās funkcijas, līdzīgi kā to jau veic Valsts ieņēmumu dienests (turpmāk – VID).  Ekonomikas ministrija noteikumu projektā administrēšanu un visu ar to saistīto jautājumu risināšanu ir deleģējusi nevis kādai no savām iestādēm, bet VID, par ko nav panākta vienošanās un kam ir nepieciešami papildu gan cilvēkresursi, gan finansējums. Lai tikai pielāgotu VID informācijas sistēmas, indikatīvi nepieciešams papildu finansējums ap 150 tūkst. euro.  VID jau tā ir spējis uzņemties lielāko daļu no atbalsta administrēšanas uzdevumiem, to nodrošinājis esošo resursu ietvaros, ņemot vērā, ka valstī bija ārkārtējā situācija. Līdz ar to noteikumu projektā ir jāveic būtiski precizējumi, nodrošinot tādu atbalsta modeli, kura īstenotājs ir Ekonomikas ministrijas padotībā esoša iestāde. | **Ņemts vērā** | | **Precizēts noteikumu projekts un Anotācija.** |
| 18. | Vispārīgs iebildums | **Finanšu ministrijas 16.06.2020. Atzinuma Nr. 12/A-7/3303 2.iebildums**  Finanšu ministrija uzskata, ka vēl ir nepieciešama diskusija par atbalsta algoritmu, jo, piemēram, nav skaidri saprotams ieņēmumu krituma aprēķinam izmantojamo datu periods, turklāt atbalstu paredzēts sniegt līdz 2020.gada 31.decembrim, attiecīgi nav skaidrs, kā ieņēmuma krituma aprēķinam var izmantot datus par 2020.gada decembri (noteikumu projekta 5.2.apakšpunkts), kā arī noteikumu projektā nav iekļauti nosacījumi par to, vai nodokļu maksātājam, lai saņemtu darba samaksas kompensāciju 30% apmērā, ir attiecīgi jānodrošina atlikušie 70%, lai darba samaksa sasniegtu vidējās bruto darba samaksas apmēru par iepriekšējo sešu mēnešu perioda pirms ārkārtējās situācijas izsludināšanas (noteikumu projekta 7.3.apakšpunkts), kā arī nav sniegts pamatojums darba samaksas kompensācijas aprēķinam tieši no sešu mēnešu perioda pirms ārkārtējās situācijas izsludināšanas (noteikumu projekta 8.punkts).  Papildus norādām, ka Ekonomikas ministrijai ir jāpiedāvā tāds atbalsta instruments, kuram nepieciešamais finansējums tiek nodrošināts Ministru kabineta 2020.gada 2.jūnija sēdē atbalstītajam pasākumam “Dīkstāves pabalsti (EM), Subsidētās darba vietas, tajā skaitā atbalsts tūrisma nozarei” paredzētā finansējuma ietvaros. | **Ņemts vērā** | | **Precizēts noteikumu projekts un Anotācija** |
| Atbildīgā amatpersona | | | |  |

Kristaps Soms

|  |
| --- |
| Ekonomikas ministrijas Uzņēmējdarbības konkurētspējas  departamenta direktors |
| tālr. 67013299  Kristaps.Soms@em.gov.lv |